
 Инсталиране на osCommerce [версия 2.3.4.1]
============================================


За да инсталирате osCommerce следвайте тези указания:  
  
1. Свалете инсталацията от официалния сайт на osCommerce:  
  
[http://www.oscommerce.com/solutions/downloads](http://www.oscommerce.com/solutions/downloads "http://www.oscommerce.com/solutions/downloads")  
  
2. След като свалите архива с инсталацията, трябва да го качите във вашето уеб пространство.  
  
Можете да разархивирате файловете от сваления архив и после да ги качите, също така можете да качите архива и да използвате Файл Мениджъра от уеб хостинг контрол панела, за да разархивирате пакета.  
  
Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите [тук](https://www.icdsoft.com/bg/kb/kachvane_na_faylove).  
  
Ако инсталирате апликацията в основния домейн или в някой поддомейн, ще трябва да изтриете първоначалния **index.htm** файл. Можете да направите това през FTP или през Файл Мениджъра на хостинг контрол панела.  
  
3. Създайте MySQL база данни за osCommerce апликацията. Можете да направите това през MySQL секцията на хостинг контрол панела. Съветваме ви да направите базата данни в MySQL5 формат.  
  
Трябва също така да направите допълнителен MySQL потребител за osCommerce през MySQL секцията в хостинг контрол панела. Разрешете всички привилегии за допълнителния потребител.  
  
4. Посетете с браузъра си директорията, в която са разархивирани osCommerce файловете. Ще видите първата страница от инсталацията на osCommerce. Влезте в директория "**catalog**". Така ще стартирате инсталацията на osCommerce.  
  
Необходимите условия за инсталация ще бъдат проверени.  
  
Натиснете "**Start**".  
  
5. Въведете следните данни:  
  
**Database Server:** localhost  
**Username:** Въведете потребителското име за MySQL, което сте създали в MySQL секцията на хостинг контрол панела за вашата osCommerce апликация.  
**Password:** Въведете паролата, която сте задали за вашия MySQL потребител.  
**Database Name:** Определете базата данни на MySQL, която сте създали за вашата osCommerce апликация.  
  
Натиснете "**Continue**".

![Database Server](https://hostingassets.com/faq/763-1403267677.png "Database Server")  
  
6. Трябва да потвърдите правилния път към директориите като натиснете "**Continue**".  
  
7. Нужно е да определите името на онлайн магазина, името на собственика на онлайн магазина и неговия e-mail адрес в следните полета: **Store Name**, **Store Owner Name**, **Store Owner E-Mail Address.**  
Въведете **Administrator Username** и **Administrator Password** (потребителско име и парола), чрез които ще администрирате вашата osCommerce апликация. В допълнение, въведете име за **Administration Directory Name**. Това е директорията, в която ще бъде инсталирана административната секция.

Изберете своята времева зона от **Time Zone** полето и натиснете "**Continue**".  
  
8. Ще видите съобщение, че инсталацията е преминала успешно.  
  
9. От мерки за сигурност:

- преименувайте папката /catalog/**install** или я изтрийте. Можете да направите това през FTP или през хостинг контролния панела.

- преименувайте папката /catalog/**admin**

- определете правата на файла /catalog/includes/**configure.php** да бъдат 444. Повече информация за това как да смените правата ще намерите [тук](https://www.icdsoft.com/bg/kb/view/smyana_na_pravata_chmod_na_daden_fayl).

- определете правата на файла /catalog/admin/includes/**configure.php** да бъдат 444.  
  
**Важно:** Следете оригиналния сайт за обновления по сигурността на вашата инсталирана апликация.

